|  |  |
| --- | --- |
| **RAZPISNA DOKUMENTACIJA****JAVNI RAZPIS****za**

|  |
| --- |
| **izbiro organizatorjev skupinske obnovitvene rehabilitacije****v****letu 2024** |

 |

**POVABILO K ODDAJI VLOGE**

Na podlagi 30. člena Uredbe o programih storitev obveznega zdravstvenega zavarovanja, zmogljivostih, potrebnih za njegovo izvajanje, in obsegu sredstev za leto 2024 (Uradni list RS, št. [14/202](https://www.iusinfo.si/zakonodaja/rs-8-148-2023)4), v povezavi z določili: Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24), Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23), Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22 in 106/23) Zavod za zdravstveno zavarovanje Slovenije, kot izvajalec razpisa (v nadaljnjem besedilu: izvajalec razpisa) in pridobljenim soglasjem Ministrstva za zdravje z dne 28. 3. 2024 (v nadaljevanju: Ministrstvo), vabi vlagatelje, da podajo svoje pisne vloge v skladu z javnim razpisom in razpisno dokumentacijo.

1. **Specifikacija predmeta javnega razpisa**

1. Ministrstvo bo financiralo skupinsko obnovitveno rehabilitacijo:

- 510 osebam s paraplegijo in 69 spremljevalcem;

- 43 osebam s paralizo;

- 865 osebam z multiplo sklerozo in 66 spremljevalcem;

- 443 osebam z mišičnimi in živčno-mišičnimi boleznimi in 156 spremljevalcem;

- 195 odraslim osebam s cerebralno paralizo in 140 spremljevalcem

- 140 otrokom s cerebralno paralizo v spremstvu 140 staršev ali spremljevalcev in 62 terapevtov;

- 150 osebam najtežjo obliko generalizirane psoriaze;

- 70 otrokom z juvenilnim revmatoidnim artritisom, 7 spremljevalcem in 18 terapevtom;

- 105 otrokom s sladkorno boleznijo in 28 terapevtom;

- 15 otrokom s fenilketonurijo in 2 spremljevalcema;

- 79 otrokom s celiakijo in 10 spremljevalcem;

- 60 osebam s poškodbo glave, 20 spremljevalcem in 12 terapevtom;

- 10 otrokom s poškodbo glave, 10 spremljevalcem in 6 terapevtom;

- 150 osebam z avtizmom, 150 spremljevalcem in 60 terapevtom;

- 130 osebam s težjo ali težko motnjo v duševnem razvoju ob določeni funkcionalni okvari, 130 spremljevalcem in 26 terapevtom;

- 30 otrokom z razvojnim zaostankom ali intelektualno manj zmožnostjo, 30 spremljevalcem in 6 terapevtom;

- 473 osebam s Parkinsonovo boleznijo in 47 spremljevalcem;

- 100 otrokom in mladostnikom s prekomerno telesno težo in 28 terapevtom.

Osnova za plan je 17-dnevno trajanje skupinske obnovitvene rehabilitacije, razen za otroke z juvenilnim revmatoidnim artritisom, sladkorno boleznijo, fenilketonurijo, cerebralno paralizo, celiakijo, poškodbo glave, z razvojnim zaostankom ali intelektualno manj zmožnostjo in prekomerno telesno težo, ki traja 14 dni. Organizator skupinske obnovitvene rehabilitacije se lahko odloči za krajše izvajanje programa vendar ne krajše od 7 dni, če je to utemeljeno z zdravstvenim stanjem udeležencev in organiziranjem skupinske obnovitvene rehabilitacije, in je s tem omogočeno večje število udeležencev.

V primeru udeležbe večjega ali manjšega števila udeležencev, kot je navedeno v tej točki, mora ostati razmerje med številom udeležencev in spremljevalci/terapevti enako, kot izhaja iz 1. odstavka te točke.

V primeru, da Ministrstvo ugotovi, da organizator na letni ravni ni zagotovil realizacije, skladne s pogodbo, je organizator dolžan vrniti nepravilno obračunana sredstva.

Dan prihoda in dan odhoda na skupinsko obnovitveno rehabilitacijo se štejeta kot en dan.

1. **Pogoji za udeležbo vlagatelja, ki je organizator obnovitvene rehabilitacije**

Na tem razpisu lahko sodelujejo vsi vlagatelji, ki so registrirani v skladu z Zakonom o društvih (ZDru-1) (Uradni list RS, št. 64/11 – uradno prečiščeno besedilo, 21/18 - ZNOrg).

Vlagatelj mora biti reprezentativna invalidska organizacija, ki ji je priznan ta status v skladu z zakonom, ki ureja invalidske organizacije, in je hkrati interesno združenje po medicinski diagnozi (mišične in živčno-mišične bolezni, paraplegija, cerebralna paraliza, multipla skleroza, paraliza, težja ali težka motnja v duševnem razvoju ob določeni funkcionalni okvari, razvojni zaostanek ali intelektualna manj zmožnost) iz I. točke tega razpisa, za katero organizira skupinsko rehabilitacijo oziroma skupinsko usposabljanje.

Če za posamezno medicinsko diagnozo iz prejšnjega odstavka reprezentativna invalidska organizacija ne obstaja ali se ne prijavi na javni razpis, je lahko vlagatelj za izbiro organizatorja humanitarna organizacija za kronične bolnike za posamezno medicinsko diagnozo, ki ji je priznan ta status v skladu z zakonom, ki ureja humanitarne organizacije, in je hkrati interesno združenje za kronično bolezen, ki deluje na državni ravni (poškodba glave, avtizem, psoriaza, otroci s kroničnimi boleznimi – juvenilni artritis, sladkorna bolezen, fenilketonurija, celiakija, Parkinsonova bolezen, otroci s prekomerno telesno težo), za katero organizira skupinsko rehabilitacijo oziroma skupinsko usposabljanje.

1. **Višina sredstev, ki so na razpolago in obdobje, v katerem morajo biti porabljena**

Višina sredstev za financiranje programa skupinske obnovitvene rehabilitacije v letu 2024 znaša  6.536.461,40 EUR, in sicer za:



Organizator lahko izstavi e-račun za opravljeno storitev najkasneje do 30.11.2024.

Ministrstvo zagotavlja sredstva iz proračunske postavke 221092 Programi pomoči ranljivim skupinam in ukrepa številka 2711-23-0005 Zdravstveno varstvo ranljivih skupin.

1. **Merila, ki bodo uporabljena pri ocenjevanju vlog in izbiri organizatorjev**
2. Zagotovitev višjega števila udeležencev glede na planirano število ob določenih sredstvih: 0 –2 točki.

Po tem merilu se bo vrednotilo število udeležencev, ki jim bo izbrani vlagatelj omogočil koriščenje skupinske obnovitvene rehabilitacije. Največje možno število točk je dve.

|  |  |
| --- | --- |
| število udeležencev | število točk |
| do 30% glede na plan | 0 |
| od 31% do 70% glede na plan  | 1 |
| 71% in več glede na plan  | 2 |

1. Zagotovitev programa rehabilitacije, ki bo celovit in bo vključeval optimalni delež fizikalne terapije in aktivnosti za socialno vključenost: 0 – 3 točke.

Po tem merilu se bo vrednotilo število in pogostost storitev fizikalne terapije, ki jih bo izbrani vlagatelj omogočil uporabnikom skupinske obnovitvene rehabilitacije. Največje možno število točk je tri.

|  |  |
| --- | --- |
| pogostost fizioterapije | število točk |
| 5 krat v 7 dneh | 1 |
| 6 krat v 7 dneh | 2 |
| 7 krat v 7 dneh | 3 |

1. Predložitev priporočila ustreznih klinik, inštitutov ali drugih zdravstvenih zavodov, oziroma priznanih strokovnjakov s področja medicine, da je vlagatelj primeren za organizacijo skupinske obnovitvene rehabilitacije. Po tem merilu bo vlagatelj, ki bo priložil vsaj eno priporočilo, pridobil eno točko. Več priporočil ne prinaša večjega števila točk.

|  |  |
| --- | --- |
| Priloženo priporočilo | število točk |
| da |  1 |
| ne |  0 |

V primeru, da zberejo vlagatelji enako število točk ali da vlagatelj ponudi večje število oseb, kot je predvideno, se program razdeli po sorazmerni strukturi števila prijavljenih udeležencev.

**Splošni pogoji**

1. Izbira vlagateljev skupinske obnovitvene rehabilitacije ne bo pogojevana s članstvom v društvu.
2. Vlagatelji skupinske obnovitvene rehabilitacije morajo izbrati udeležence izključno s triažo. Posamezni udeleženec skupinske obnovitvene rehabilitacije ima lahko hkrati samo enega spremljevalca ali osebnega asistenta.
3. Vlagatelj mora v postopku izbire upravičenih oseb imeti ustanovljeno komisijo za pritožbe.
4. Za udeležbo na skupinski obnovitveni rehabilitaciji vlagatelj ne sme zahtevati napotnice ali delovnega naloga izbranega osebnega zdravnika.
5. Vlagatelj mora zagotoviti ustrezno vodenje, ki ga strokovno izvaja ustrezna klinika ali inštitut
6. Vlagatelj, ki kandidira za organiziranje skupinske obnovitvene rehabilitacije mora izpolnjevati zahteve za organizacijo skupinske obnovitvene rehabilitacije, glede na potrebe posamezne skupine:
7. zagotoviti izvajanje skupinske obnovitvene rehabilitacije z namenom ohranjanja ali izboljšanja telesne zmogljivosti, pridobivanje socialnih in življenjskih veščin
8. zagotoviti izvajanje individualne in skupinske obravnave, ki ima za cilj utrjevanje zavesti o pomembnosti neodvisnega življenja in kompleksno bio-psihosocialno rehabilitacijo oseb
9. zagotoviti skupinsko obnovitveno rehabilitacijo v okolju brez gibalnih ovir, opremljenem s potrebno negovalno opremo, kot so npr. stropna dvigala, električne postelje, prilagojene sanitarije in z namensko zdravstveno opremo (pogoj velja za skupine, ki zaradi narave invalidnosti ali oviranosti potrebujejo prilagojeno okolje in opremo)
10. zagotoviti prvi zdravniški pregled, ki vključuje oceno bolnikovih funkcijskih sposobnosti ob prihodu na skupinsko obnovitveno rehabilitacijo, fizioterapevtsko testiranje in dokumentiranje, individualno in skupinsko balneofizikalno terapijo in kontrolni zdravniški pregled z odpustnim pismom oziroma oceno bolnikovih funkcijskih sposobnosti ob odpustu (ustrezno terapijo je mogoče prilagoditi specifičnosti potreb populacije, prav tako oceno sposobnosti)
11. zagotoviti asistirane vaje, skupinske vaje, aktivno vadbo, različne vrste protibolečinskih terapij, izvajanje tehnik psihofizične relaksacije
12. zagotoviti ustrezni strokovni kader, ki ga sestavljajo zdravniki, fizioterapevti, medicinske sestre, bolniške negovalke in ostalo pomožno osebje (specialni pedagogi, psihoterapevti, dietetiki…)
13. zagotoviti poleg odobrenih osebnih spremljevalcev tudi 24-urno dežurno službo (oziroma 24-urni nadzor skladno s potrebami populacije)
14. zagotoviti strokovna predavanja za udeležence skupinske obnovitvene rehabilitacije in njihove spremljevalce, kako ohranjevati zdravje z ustreznimi vajami v domačem okolju, kako izbirati ustrezne ortopedske in tehnične pripomočke, kako prilagajati pogoje bivanja na domu, kako spoznavati sprožilce bolezni in kako se jim izogniti, kaj lahko oseba sama naredi na področju prehrane, psihične stabilnosti, o sodelovanju in vključevanju v socialno okolje.
15. Vlagatelj, ki kandidira za organiziranje skupinske obnovitvene rehabilitacije za otroke s cerebralno paralizo, kroničnimi boleznimi, celiakijo, poškodbo glave, z razvojnim zaostankom ali intelektualno manj zmožnostjo ali s prekomerno telesno težo bo poleg zgoraj navedenih pogojev zagotovil tudi:
16. da bo osnovna vsebina programa za otroke s cerebralno paralizo zajemala timsko diagnostično obravnavo, vsakodnevne individualne obravnave pri razvojnem nevrofizioterapevtu oz. strokovnjaku druge specialnosti, skupinske psihosocialne obravnave in družabne aktivnosti, sprostitvene in rekreativne dejavnosti za otroke in starše, šolo za starše - usposabljanje za "koterapevtsko" delo z otrokom doma, s pomočjo vaj, demonstracij, predavanja in pogovori o cerebralni paralizi, otrokovem razvoju, igri, komunikaciji, negi - s pomočjo strokovnega tima ter zunanjih sodelavcev, organiziral učne delavnice za otroke o možnostih nadaljnjega šolanja in izbiri poklica
17. da bodo strokovne programe za otroke s cerebralno paralizo pripravili vodje strokovnih timov izhajajoč iz slovenske doktrine rehabilitacije otrok s cerebralno paralizo ter večletnih izkušenj izvajanja zdravstveno-terapevtskih kolonij
18. da bo osnovna vsebina programa za otroke s kroničnimi boleznimi omogočila vaje o vodenju bolezni (odvzem krvi, delo z aparatom za merjenje sladkorja v krvi, določitev krvnega sladkorja), predavanje zdravnika, medicinske sestre o pomenu inzulina v človeškem telesu, prebavi in presnovi hranil, o kroničnih zapletih bolezni, o pravilni aplikaciji inzulina, o pomenu higiene, nege nog,...
19. različne proste aktivnosti, skozi katere se otroci učijo samostojnosti pri oblačenju, hranjenju, osebni higieni in drugih vsakodnevnih opravilih
20. v okviru programa skupinske obnovitvene rehabilitacije za otroke s celiakijo vzgojitelje, ki poznajo bolezen in obvladajo brezglutensko dieto
21. za starejše udeležence (šolarje, dijake) s celiakijo "šolo celiakije" z zaključnim testom
22. pri avtizmu je predvsem pomembna specialno pedagoška obravnava, učenje socialnih veščin, delovna terapija, fizioterapija, psihološka podpora, pogoste pa so tudi motnje prehranjevanja, odvajanja, spanja, senzorike (vid, sluh, voh, okus, dotik…), težave z imunskim sistemom in epilepsija, zato je nujno predvideti podporo tudi na teh področjih
23. za osebe s poškodbo glave je potrebno zagotoviti nevrofizioterapevstko obravnavo, kognitivno obravnavo, delovno terapijo, usposabljanje za samostojno življenje in delo, blaženje psihičnih posledic poškodbe glave…
24. za osebe s Parkinsonovo boleznijo je potrebno zagotoviti: fiziatrični pregled in obravnavo, nevrološko obravnavo, fizioterapijo, delovno terapijo, hidroterapevtsko obravnavo, po potrebi pa tudi logopedsko obravnavo
25. za odrasle osebe s težjo in težko motnjo v duševnem razvoju je potrebno zagotoviti fizioterapevtsko obravnavo in hidroterapijo, delovno terapijo, učenje socialnih veščin za vsakodnevno življenje
26. za otroke z razvojnim zaostankom je potrebno zagotoviti psihološko in socialno/pedagoško obravnavo, učenje veščin za vsakodnevno življenje
27. osnovna vsebina programa za otroke in mladostnike s prekomerno telesno težo bo zajemala v 6 dneh vsaj 2-krat dnevno delavnico zdravega načina priprave hrane in vsaj 2-krat delavnico za telesno dejavnost ter 1-krat dnevno psihosocialno delavnico.

Glede na prijave udeležencev se prilagodijo tudi strokovne vsebine, ki jih mora vlagatelj že predhodno izvajati tako z odraslimi kot z otroki z opisanimi težavami.

1. **Rok za predložitev vlog in način predložitve vlog**

Vloge morajo biti oddane priporočeno po pošti na naslov izvajalca razpisa Zavod za zdravstveno zavarovanje Slovenije, Miklošičeva cesta 24, 1507 Ljubljana, najkasneje do 15. 4. 2024.

Vloge za dodelitev sredstev morajo biti dostavljene v zaprti ovojnici tako, da je pri odpiranju vlog možno preveriti, da so zaprte tako, kot so bile predane, na spodaj navedeni naslov tako, da je na ovojnici napisano:

* v desnem spodnjem kotu naziv in naslov izvajalca razpisa:

Zavod za zdravstveno zavarovanje Slovenije, Miklošičeva cesta 24, 1000 Ljubljana,

* v levem spodnjem kotu, vidno označeno:

»NE ODPIRAJ – VLOGA ZA JAVNI RAZPIS SKUPINSKA OBNOVITVENA REHABILITACIJA«

* v levem zgornjem kotu:

naziv in naslov vlagatelja.

Vse stroške, povezane s pripravo in predložitvijo vlog, nosijo organizatorji sami. Ministrstvo ali izvajalec razpisa v nobenem primeru nista odgovorna za te stroške, ne gleda na potek in izid postopka. Če vloga ne bo označena na navedeni način, Ministrstvo ali izvajalec razpisa ne prevzemata nobene odgovornosti za morebitno izgubo takšne vloge ali njeno prezgodnje odpiranje.

1. **Odpiranje vlog za dodelitev sredstev**
2. Odpiranje vlog ne bo javno.
3. Komisija, ki jo bo za potrebo izvedbe razpisa imenoval izvajalec razpisa, bo opravila strokovni pregled vlog ter jih ocenila na podlagi pogojev in meril, ki so navedeni v razpisni dokumentaciji ter o tem pripravila poročilo, na podlagi katerega bodo izbrani vlagatelji.
4. Na odpiranju se bo preverila pravočasnost, ustrezna označenost ovojnic in formalna popolnost prispelih vlog.
5. Nepravočasne in nepravilno označene vloge bodo izločene in po končanem postopku odpiranja vlog, neodprte vrnjene vlagateljem.
6. Vlagatelji s formalno nepopolno vlogo bodo pozvani k dopolnitvi. Rok za dopolnitev vloge je 2 delovna dneva od prejema poziva za dopolnitev. Izvajalec razpisa poziva k dopolnitvi vloge izključno po elektronski pošti navedeni na s strani vlagatelja izpolnjenem obrazcu 1 razpisne dokumentacije, tako, da se zagotovi potrdilo ali drug listinski dokaz o prejemu.
7. Vlagatelj v dopolnitvi ne sme spreminjati vsebine same vloge, temveč lahko vlogo dopolni samo z manjkajočim dokumentom oziroma odpravi drugo formalno pomanjkljivost. Dopolnitve se posreduje po elektronski pošti, razen če je potrebno priložiti originalno listino.
8. Vloga, ki je vlagatelj ne bo dopolnil pravočasno oziroma v skladu z razpisno dokumentacijo in pozivom za dopolnitev, bo zavržena.
9. Izvajalec razpisa bo vloge vlagatelja, ki ne bodo na način iz tega razpisa in razpisne dokumentacije izpolnjevale pogojev (pogoje za kandidiranje in splošne pogoje), ne bo ocenjeval, temveč jo bo zavrnil.
10. **Rok, v katerem bodo vlagatelji obveščeni o izidu javnega razpisa**
11. Vlagatelji bodo o izidu javnega razpisa s sklepom o izboru obveščeni najpozneje v 45 dneh po izteku roka za predložitev vlog.
12. Izvajalec razpisa bo izbranim vlagateljem posredoval sklep o izbiri in jih hkrati pozval k podpisu pogodbe z Ministrstvom za zdravje (v nadaljnjem besedilu: Ministrstvo). Izbrani vlagatelj bo podpisal pogodbo z Ministrstvom. Če se izbrani vlagatelj v roku 8 dni od prejema poziva nanj ne bo odzval, se bo štelo, da je umaknil vlogo.
13. V primeru, da se neizpolnjevanje pogojev ugotovi po podpisu pogodbe o financiranju, Ministrstvo lahko odstopi od pogodbe o financiranju, pri čemer je predlagatelj dolžan vrniti vsa že prejeta sredstva skupaj z zakonskimi zamudnimi obrestmi od dneva prejema do dneva vračila.
14. **Dodatne informacije v zvezi z javnim razpisom**

Za dodatna pojasnila v zvezi z razpisno dokumentacijo ali s pripravo vloge za dodelitev sredstev, lahko vlagatelj pošlje izvajalcu razpisa pisno zahtevo za dodatno pojasnilo najkasneje do 11. 4. 2024.

Vlagatelj naslovi zahtevek za dodatno pojasnilo na elektronski naslov: damijan.jagodic@gov.si, s pripisom:

**»POJASNILA – JAVNI RAZPIS SKUPINSKA OBNOVITVENA REHABILITACIJA«.**

doc. dr. Tatjana Mlakar

generalna direktorica

Zavoda za zdravstveno zavarovanje Slovenije

|  |  |
| --- | --- |
|  |  |

1. **Obvezni sestavni deli vloge**

Sestavni deli vloge, ki se šteje za popolno, so:

1. **Podatki o vlagatelju (Obrazec 1).**
2. **Izjava o resničnosti podatkov (Obrazec 2).**
3. **Izjava vlagatelja o pogojih za kandidiranje (Obrazec 3).**

Vlagatelju bo priznana sposobnost za izvedbo javnega razpisa ob izpolnjevanju pogojev iz 2. točke javnega razpisa in te razpisne dokumentacije, kot so navedeni v izjavi.

1. **Izjava vlagatelja o izpolnjevanju splošnih pogojev (Obrazec 4).**

Vlagatelju bo priznana sposobnost za izvedbo predmeta javnega razpisa ob izpolnjevanju vseh pogojev, ki so navedeni v tej izjavi, ob pogoju, da za točke 3, 4 in 5 priloži ustrezna dokazila.

1. **Program skupinske obnovitvene rehabilitacije (Obrazec 5).**

V Obrazcu 5 vlagatelj navede program skupinske obnovitvene rehabilitacije. Iz programa mora biti razvidna tudi lokacija in termin, kjer bo vlagatelj organiziral skupinsko obnovitveno rehabilitacijo, število udeležencev ter trajanje skupinske obnovitvene rehabilitacije na posameznika.

1. **Vzorec pogodbe (Obrazec 6).**

Vzorec pogodbe mora vlagatelj žigosati in podpisati na zadnji strani, s čimer potrjuje, da se strinja z vsebino vzorca pogodbe.

Vsi obrazci, ki so navedeni v tem poglavju, morajo biti v celoti izpolnjeni, žigosani in podpisani s strani odgovorne osebe vlagatelja.

Izvajalec razpisa bo zavrgel vlogo, ki ne bo vsebovala vseh dokumentov iz te točke navodil, ali zavrnil, če ti ne bodo izpolnjevali vseh vsebinskih zahtev iz teh navodil.

1. **Izdelava vloge:**

Vloga se sestavi tako, da vlagatelj z neizbrisno pisavo vpiše zahtevane podatke v obrazce prevzete razpisne dokumentacije. Morebitne popravke v ponudbi mora vlagatelj opremiti z žigom in podpisom svoje pooblaščene osebe.

Vlagatelj mora v vlogi predložiti vse zahtevane dokumente iz te razpisne dokumentacije, v celoti izpolnjene, žigosane in podpisane, kot je zahtevano v tej razpisni dokumentaciji, ki morajo izpolnjevati tudi vse druge vsebinske zahteve, navedene v razpisni dokumentaciji, da bo vloga obravnavana.

Vlagatelji morajo ponudbe oddati v zapečatenih ali zaprtih ovojnicah tako, da je na odpiranju ponudb možno preveriti, da so zaprte tako, kot so bile predane.

PRILOGE

1. **Obrazec 1**

|  |
| --- |
|  |
| **PODATKI O VLAGATELJU** |
| **VLAGATELJ:** |
| Ime oziroma naziv vlagatelja: |
|  |
| Sedež vlagatelja: |
|  |
| Zakoniti zastopnik vlagatelja: |
|  |
| Matična številka vlagatelja: | Davčna številka vlagatelja: |
|  |  |
| Številka TRR računa in banka: |
|  |
| Tel. številka: | Mobilna številka: | Elektronski naslov: |
|  |  |  |
| Pooblaščena oseba vlagatelja za podpis pogodbe: |
|  |
|  |
| Kraj in datum |
|  |
| Žig in podpis pooblaščene osebe vlagatelja |
|  |
| Ime in priimek pooblaščene osebe vlagatelja |

1. **Obrazec 2**

|  |
| --- |
|  |
| **VLAGATELJ:** |
|  |
|  |
|  |
|  |

**2. IZJAVA O RESNIČNOSTI PODATKOV**

I. Izjava vlagatelja

Kot vlagatelj v postopku javnega razpisa za organiziranje skupinske obnovitvene rehabilitacije, za potrebe tega razpisa,

pod kazensko in materialno odgovornostjo izjavljamo,

da v vlogi nismo posredovali neresničnih in zavajajočih podatkov glede zahtev razpisne dokumentacije.

Seznanjeni smo s tem, da nas lahko izvajalec razpisa izloči iz ocenjevanja ponudb, če bodo naši podatki v ponudbeni dokumentaciji neresnični ali zavajajoči.

|  |
| --- |
|  |
| Kraj in datum |
|  |
| Žig in podpis pooblaščene osebe vlagatelja |
|  |
| Ime in priimek pooblaščene osebe vlagatelja |

1. **Obrazec 3**

|  |
| --- |
|  |
| **VLAGATELJ:** |
|  |
|  |
|  |

**3. IZJAVA VLAGATELJA O USPOSOBLJENOSTI**

Kot vlagatelj v postopku oddaje javnega razpisa za organiziranje skupinske obnovitvene rehabilitacije, za potrebe tega razpisa,

izjavljamo,

da smo registrirani po Zakonu o društvih (Uradni list RS, št. 64/11 – uradno prečiščeno besedilo, 21/18 - ZNOrg)

1. a) in hkrati izkazujemo **status reprezentativnosti**, ki nam je priznan v skladu z zakonom, ki ureja invalidske organizacije, **in smo hkrati interesno združenje** po medicinski diagnozi (mišične in živčno-mišične bolezni, paraplegija, cerebralna paraliza, multipla skleroza, paraliza, težja ali težka motnja v duševnem razvoju ob določeni funkcionalni okvari, razvojni zaostanek ali intelektualna manj zmožnost), za katero organiziramo skupinsko rehabilitacijo oziroma skupinsko usposabljanje;

b) ali hkrati **humanitarna organizacija** za kronične bolnike za posamezno medicinsko diagnozo, ki ji je priznan ta status v skladu z zakonom, ki ureja humanitarne organizacije, in je hkrati interesno združenje za kronično bolezen, ki deluje na državni ravni (avtizem, psoriaza, otroci s kroničnimi boleznimi – juvenilni artritis, sladkorna bolezen, fenilketonurija, celiakija, Parkinsonova bolezen, otroci s prekomerno telesno težo), za katero organizira skupinsko rehabilitacijo oziroma skupinsko usposabljanje.

1. da ne pravna oseba ne odgovorne pravne osebe nismo v kazenskem postopku zaradi suma storitve kaznivega dejanja v zvezi s podkupovanjem, niti nismo zaradi takega kaznivega dejanja bili pravnomočno obsojeni in nismo bili kaznovani za dejanja v zvezi s poslovanjem oziroma so posledice sodbe že izbrisane, kakor tudi, da nismo bili pravnomočno obsojeni zaradi sodelovanja v kriminalnih združbah, zaradi goljufije ali pranja denarja;
2. da zoper nas ni uveden ali začet postopek prisilne poravnave, stečajni ali likvidacijski postopek;
3. da imamo poravnane davke in prispevke v skladu s predpisi države, v kateri imamo sedež;

ter dovoljujemo, da lahko izvajalec razpisa pridobi tiste osebne in druge podatke iz uradnih evidenc, ki se nanašajo na prejšnje točke.

**Pri točki 1. se obkroži a) ali b).**

|  |
| --- |
|  |
| Kraj in datum |
|  |
| Žig in podpis pooblaščene osebe vlagatelja |
|  |
| Ime in priimek pooblaščene osebe vlagatelja |

1. **Obrazec 4**

|  |
| --- |
| **VLAGATELJ:** |
|  |
|  |
|  |
|  |

**4. IZJAVA VLAGATELJA O IZPOLNJEVANJU SPLOŠNIH POGOJEV**

Kot vlagatelj v postopku oddaje javnega razpisa za organiziranje skupinske obnovitvene rehabilitacije, za potrebe tega razpisa,

izjavljamo,

1. da izbire udeležencev ne bomo pogojevali s članstvom v svojem društvu;
2. da bodo udeleženci skupinske obnovitvene rehabilitacije izbrani izključno s triažo, upoštevajoč načela medicinske doktrine, pri čemer za triažo ni potrebna napotnica osebnega zdravnika, plačnik triaže pa je organizator skupinske obnovitvene rehabilitacije. Posamezni udeleženec skupinske obnovitvene rehabilitacije ima lahko hkrati samo enega spremljevalca ali osebnega asistenta;
3. da bomo ustanovili komisijo za pritožbe, na katero se bodo lahko pritožile tiste osebe, ki niso bile izbrane in dvomijo v korektnost izbirnega postopka za skupinsko obnovitveno rehabilitacijo;
4. da za udeležbo ne bomo zahtevali napotnice ali delovni nalog izbranega osebnega zdravnika;
5. da bomo zagotovili dokazila, da izvajanje skupinske obnovitvene rehabilitacije strokovno vodi ustrezna klinika, inštitut ali drug zavod z referencami povezanimi z obravnavano skupino;
6. da bomo zagotovili skupinsko obnovitveno rehabilitacijo skladno z zahtevami.

V dokaz usposobljenosti prilagamo:

* za točko 2 – pogodba za triažo
* za točko 3 – dokazilo o imenovanju komisije za pritožbe
* za točko 5 – ustrezna dokazila.

|  |
| --- |
|  |
| Kraj in datum |
|  |
| Žig in podpis pooblaščene osebe vlagatelja |
|  |
| Ime in priimek pooblaščene osebe vlagatelja |

1. **Obrazec 5**

|  |
| --- |
|  |
| **VLAGATELJ:** |
|  |
|  |
|  |
|  |

**5. PROGRAM SKUPINSKE OBNOVITVENE REHABILITACIJE**

Tabela 1.

|  |  |  |  |  |  |
| --- | --- | --- | --- | --- | --- |
| št.udeležencev | št.spremljevalcev | št.terapevtov | termin | kraj \* | trajanje na posameznika |
|  |  |  |  |  |  |
|  |  |  |  |  |  |

\*navesti ali gre za lastne kapacitete

|  |  |  |  |
| --- | --- | --- | --- |
|  | število dni udeleženci\*\* | število dni spremljevalci\*\* | število dni terapevti\*\* |
| SKUPAJ |  |  |  |

\*\* navesti skupno število udeležencev in dni skupinske obnovitvene rehabilitacije v letu 2024, financirane s sredstvi Ministrstva

|  |
| --- |
|  |
| Kraj in datum |
|  |
| Žig in podpis pooblaščene osebe vlagatelja |
|  |
| Ime in priimek pooblaščene osebe vlagatelja |

1. **Obrazec 6**

**6. VZOREC POGODBE**

**REPUBLIKA SLOVENIJA**

**Ministrstvo za zdravje** Štefanova 5, 1000 Ljubljana

davčna številka: 96395265

transakcijski račun: 01100-6300109972

ki ga zastopa ministrica dr. Valentina Prevolnik Rupel

(v nadaljevanju: *Ministrstvo*)

in

|  |
| --- |
|  |
| Vpiši ime oziroma naziv organizatorja |
|  |
| Sedež |
| matična številka: |  |
| davčna številka: |  |
| transakcijski račun: |  | , odprt pri |
| ki ga zastopa: |  |

(v nadaljevanju: *organizator*)

naslednjo

|  |
| --- |
| **POGODBO O FINANCIRANJU PROGRAMA SKUPINSKE OBNOVITVENE REHABILITACIJE ZA LETO 2024 ŠT. C2711\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

Podlaga in predmet pogodbe

1. člen

Na podlagi 23. člena Zakon o zdravstvenem varstvu in zdravstvenem zavarovanju (Uradni list RS, št. 72/06 – uradno prečiščeno besedilo, 114/06 – ZUTPG, 91/07, 76/08, 62/10 – ZUPJS, 87/11, 40/12 – ZUJF, 21/13 – ZUTD-A, 91/13, 99/13 – ZUPJS-C, 99/13 – ZSVarPre-C, 111/13 – ZMEPIZ-1, 95/14 – ZUJF-C, 47/15 – ZZSDT, 61/17 – ZUPŠ, 64/17 – ZZDej-K, 36/19, 189/20 – ZFRO, 51/21, 159/21, 196/21 – ZDOsk, 15/22, 43/22, 100/22 – ZNUZSZS, 141/22 – ZNUNBZ, 40/23 – ZČmIS-1 in 78/23), v povezavi z določili Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24), Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22 in 106/23), 30. člena Uredbe o programih storitev obveznega zdravstvenega zavarovanja, zmogljivostih, potrebnih za njegovo izvajanje, in obsegu sredstev za leto 2024 (Uradni list RS, št. 14/2024), sklepa o izbiri z dne xx. xx. 2024, pogodbeni stranki s to pogodbo urejata medsebojne pravice in obveznosti v zvezi s predmetom te pogodbe.

1. člen

S to pogodbo se pogodbeni stranki dogovorita, da bo Ministrstvo financiralo program skupinske obnovitvene rehabilitacije.

Organizator se obvezuje, da bo najkasneje do 30. 11. 2024 zaključil program skupinske obnovitvene rehabilitacije v skladu s to pogodbo in Ministrstvu izstavil e-račun za opravljeno storitev.

Skupinska obnovitvena rehabilitacija bo praviloma trajala 17/14 dni na udeleženca, po strokovno verificiranem programu.

Organizator se lahko odloči za krajše izvajanje programa.

Organizator bo zagotovil skupinsko obnovitveno rehabilitacijo za ---- udeležencev, ------ spremljevalcev in ----terapevtov s trajanjem ----------dni.

V primeru udeležbe večjega ali manjšega števila udeležencev, kot je navedeno v tej točki, mora ostati razmerje med številom udeležencev in spremljevalci ter terapevti enako, kot izhaja iz te točke.

V primeru, da Ministrstvo ugotovi, da organizator na letni ravni ni zagotovil realizacije, skladne s pogodbo, je organizator dolžan vrniti nepravilno obračunana sredstva.

Posamezni udeleženec skupinske obnovitvene rehabilitacije ima lahko hkrati samo enega spremljevalca ali osebnega asistenta.

Dan prihoda in dan odhoda na skupinsko obnovitveno rehabilitacijo se štejeta kot en dan.

Financiranje programa

1. člen

 Ministrstvo bo za program skupinske obnovitvene rehabilitacije v letu 2024 zagotovilo sredstva v višini ----- EUR oz. ---- EUR/dan za udeležence, ----EUR/dan za spremljevalce in ----EUR/dan za terapevte.

Namenska raba sredstev

1. člen

Sredstva Ministrstva, izplačana po tej pogodbi, so namenska sredstva in jih je organizator dolžan uporabiti izključno za izvajanje programa, v obsegu in na način, opredeljen v tej pogodbi.

V primeru, da bo Ministrstvo ugotovilo, da je prišlo pri izvajanju te pogodbe do odstopanj od izvajanja programa, v obsegu in na način, opredeljen v tej pogodbi, bo Ministrstvo organizatorju za ustrezen znesek znižalo sredstva. Če to ne bo mogoče, jih je organizator dolžan vrniti Ministrstvu najkasneje v 30 dneh po zaključku posameznega letovanja.

Zaveze organizatorja

1. člen

Organizator se zavezuje, da bodo udeleženci skupinske obnovitvene rehabilitacije izbrani izključno s triažo, upoštevajoč načela medicinske doktrine.

Triažo za skupinsko obnovitveno rehabilitacijo bo izvedel: \_\_\_\_\_\_\_\_\_\_\_\_\_\_\_\_\_\_\_

Plačnik storitev triaže je organizator. Za triažo ni potrebna napotnica izbranega osebnega zdravnika.

Organizator se obvezuje, da izbire udeležencev v skupinski obnovitveni rehabilitaciji ne bo pogojeval s članstvom v društvu oziroma pri organizatorju, in da za udeležbo ne bo zahteval napotnice ali delovni nalog izbranega osebnega zdravnika.

Organizator se obvezuje, da bo imenoval komisijo za pritožbe, na katero se bodo lahko pritožile upravičene osebe, ki ne bodo izbrane za udeležbo v skupinski obnovitveni rehabilitaciji.

Na pritožbe bo komisija odgovorila v roku 8 dni od prejema pritožbe in o odločitvi seznanila pritožnika in Ministrstvo.

Vsebinsko in finančno poročilo

1. člen

Po opravljeni skupinski obnovitveni rehabilitaciji je organizator dolžan posredovati Ministrstvu vsebinsko in finančno poročilo, in sicer najkasneje do 30. 11.2024.

K poročilu je organizator dolžan priložiti tudi poimenski seznam udeležencev rehabilitacije, spremljevalcev in terapevtov (ime, priimek, rojstni podatek), grupiran po območnih enotah Zavoda ter čas in kraj izvajanje rehabilitacije za vsakega udeleženca, spremljevalca in terapevta posebej.

Poimenske sezname iz prejšnjega odstavka tega člena pošlje skrbniku pogodbe na e-naslov, zaščiteno z ustreznim geslom.

Organizator je dolžan hraniti vse račune v zvezi z organizacijo in izvedbo skupinske obnovitvene rehabilitacije na sedežu društva in jih na zahtevo Ministrstva posredovati najkasneje v dveh delovnih dneh.

Izstavljanje računa, časovna dinamika plačila in plačilni rok

1. člen

Sredstva se organizatorju zagotavljajo na podlagi izstavljenega e-računa prek UJP net, kateremu je potrebno priložiti poročilo o opravljenem delu, iz katerega je razvidno število udeležencev, spremljevalcev in terapevtov, ki so se udeležili rehabilitacije in število dni rehabilitacije posameznega udeleženca, spremljevalca in terapevta.

Organizator lahko zahteva predplačilo stroškov v e-obliki, prek UJP net. V primeru predplačila, višjega od 100.000 EUR je skladno s 6. odst. 33. člena Zakona o izvrševanju proračunov Republike Slovenije za leti 2024 in 2025 predhodno potrebno pridobiti soglasje ministra za finance. Skladno s 34. členom Zakona o izvrševanju proračunov Republike Slovenije za leti 2024 in 2025 je potrebno priložiti naslednja dokazila o:

- izkazovanju pozitivnega poslovanja v preteklem letu;

- poravnanih davčnih obveznostih;

- solventnosti v preteklih treh mesecih.

Pri izstavitvi e-računa se mora organizator sklicevati na številko pogodbe.

Ministrstvo bo e-račune plačalo v tridesetih dneh od prejema popolnega e-računa.

Organizator lahko zahteva predplačilo stroškov, ki ga izstavi Ministrstvu v e-obliki, prek UJP net. Organizator v 180 dneh po prejemu predplačila Ministrstvu posreduje dokazila o upravičeni in namenski porabi sredstev, pri čemer se izvajalcu do predložitve dokazil, ki izkazujejo upravičenost porabe sredstev, zadržijo nadaljnja izplačila iz proračuna.

Posamezen e-račun za predplačilo stroškov ne sme presegati 30 % pogodbenih obveznosti.

Ministrstvo za zdravje zagotavlja sredstva iz proračunske postavke 221092 Programi pomoči ranljivim skupinam in ukrepa številka 2711-23-0005 Zdravstveno varstvo ranljivih skupin.

E-računi morajo biti izstavljeni najkasneje do 30. 11.2024.

S k r b n i š t v o p o g o d b e

1. člen

Za spremljanje in nadziranje izvajanja obveznosti, določenih s to pogodbo, skrbita:

* na strani Ministrstva Damijan Jagodic, tel. št. 040-300 601, e-mail damijan.jagodic@gov.si
* na strani organizatorja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tel. št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, e-mail \_\_\_\_\_\_\_\_\_\_\_\_\_\_\_\_\_\_\_\_.

Protikorupcijska klavzula

1. člen

Pogodba, pri kateri kdo v imenu ali na račun druge pogodbene stranke, predstavniku ali posredniku

organa ali organizacije iz javnega sektorja obljubi, ponudi ali da kakšno nedovoljeno korist za:

- pridobitev posla ali

- za sklenitev posla pod ugodnejšimi pogoji ali

- za opustitev dolžnega nadzora nad izvajanjem pogodbenih obveznosti ali

- za drugo ravnanje ali opustitev, s katerim je organu ali organizaciji iz javnega sektorja

povzročena škoda ali je omogočena pridobitev nedovoljene koristi predstavniku organa,

posredniku organa ali organizacije iz javnega sektorja, drugi pogodbeni stranski ali njenemu predstavniku, zastopniku, posredniku je nična.

Klavzula o varovanju osebnih in občutljivih podatkov

1. člen

Organizator se zavezuje z vsemi informacijami, dokumenti in podatki, za katere izve oziroma s katerimi se seznani, ravnati v skladu z veljavno zakonodajo s področja varstva osebnih podatkov in s področja varstva poslovnih skrivnosti ter jih uporabljati izključno v zvezi z izvedbo te pogodbe.

Organizator je dolžan obvestiti svoje sodelavce, da lahko pri svojem delu pridejo v stik z osebnimi podatki, posebne vrste osebnimi podatki in zaupnimi podatki. Pri delu z njimi morajo ti ravnati z največjo mero skrbnosti. Pred začetkom izvajanja storitev vsak sodelavec izvajalca, ki bo angažiran za izvajanje storitev po tej pogodbi, izpolni in podpiše Izjavo o varovanju osebnih in poslovnih podatkov naročnika, ki je priloga te pogodbe, s katero se osebno zaveže k spoštovanju določil tega člena pogodbe.

Obveznost varovanja podatkov se nanaša tako na čas izvrševanja pogodbe, kot tudi za čas po tem. V primeru kršitve določb o varovanju podatkov, je organizator Ministrstvu odškodninsko odgovoren za vso posredno in neposredno škodo.

Nadzor Ministrstva

1. člen

V primeru, da se neizpolnjevanje pogojev ugotovi po podpisu pogodbe o financiranju, Ministrstvo lahko odstopi od pogodbe o financiranju, pri čemer je organizator dolžan vrniti vsa že prejeta sredstva skupaj z zakonskimi zamudnimi obrestmi od dneva prejema do dneva vračila.

Ministrstvo si pridržuje pravico dodatno zahtevati vmesna dokazila o namenski porabi sredstev.

Prehodne in končne določbe

1. člen

Vse spore, ki bi nastali v zvezi s to pogodbo, bosta pogodbeni stranki reševali sporazumno. V primeru, da sporazuma ne bo moč doseči, bo spore reševalo stvarno pristojno sodišče.

Pogodba velja z dnem, ko jo elektronsko podpiše pooblaščeni zastopnik Ministrstva, pooblaščeni organizator programa pa lastnoročno.

Pogodba je napisana v dveh (2) enakih izvodih, od katerih vsaka pogodbena stranka prejme po en (1) izvod.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|

|  |
| --- |
| **Naziv organizatorja** |
|  |
| Lastnoročni podpis in ime ter priimek zakonitega zastopnika |

 |

|  |
| --- |
|  **Ministrstvo za zdravje** |
|  dr. Valentina  Prevolnik Rupel ministrica |
|  |
|  |

 |

\_\_\_\_\_\_\_\_\_, dne \_\_\_\_\_\_\_\_\_\_\_\_\_\_\_\_\_\_\_\_